 Sifooyinkaas faraha badan ee aan kor ku soo sheegay iyo qaar kaloo aan hubo in qallinkaygu seegay oo uu gaar u lahaa marxuum Kastan, isla markaana ay adagtay in hal qof wada kulansado, ayaa u saamaxay inuu noqdo shamac nuurkiisa la wada eegto oo ka dhex muuqda bahda saxaafadda iyo qallinlayda reer Somaliland oo uu ku dhex lahaa sumcad ballaadhan, wanaag fara badan iyo boqollaal saaxiib oo aan hubo inay kaalintiisii si weyn u tabi doonaan. 